b'\n_START_ARTICLE_\nKutiini\n_START_PARAGRAPH_\nKutiini (lat. cutis) on kasvin p\xc3\xa4\xc3\xa4llyskettosolujen eritt\xc3\xa4m\xc3\xa4 seos, josta muodostuu kasvin pintakelmu eli kutikula. Seos sis\xc3\xa4lt\xc3\xa4\xc3\xa4 useiden rasvahappojen hapettumis- ja kondensoitumistuloksia, joista muodostuu vaikealiukoinen, kompleksinen aine. T\xc3\xa4m\xc3\xa4 lahonkest\xc3\xa4v\xc3\xa4 orgaaninen polymeeri muistuttaa rakenteeltaan suberiinia eli korkkiainetta. Kutiinin ansiosta kasvien lehtien kokoonpuristuneita kutikulan j\xc3\xa4\xc3\xa4nteit\xc3\xa4 on s\xc3\xa4ilynyt fossiloituneina siluurikaudelta.'